《问候周子充丈》
宋代·赵蕃

抗疏有历载，宣麻兹一朝。
漕河讙启闸，江水待乘潮。
岂有夔龙讙，而从鸥鹭招。
定应聊偃薄，宁事久逍遥。
世既仍才美，居还绝吝骄。
龂龂自谗慝，皜皜本光昭。
往者资先觉，今焉倚后雕。
公如再廊庙，我亦遂箪瓢。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。